CELEX: 32019R2148
Language: et
Date: 2019-12-13 00:00:00
Title: Komisjoni Rakendusmäärus (EL) 2019/2148, 13. detsember 2019, milles käsitletakse erieeskirju Euroopa Parlamendi ja nõukogu määruse (EL) 2016/2031 kohaselt taimede, taimsete saaduste ja muude objektide karantiinijaamadest ja kinnistest üksustest väljaviimise kohta

16.12.2019   
               
               
                  ET
               
               
                  Euroopa Liidu Teataja
               
               
                  L 325/156
               
            
         KOMISJONI RAKENDUSMÄÄRUS (EL) 2019/2148,
         13. detsember 2019,
         milles käsitletakse erieeskirju Euroopa Parlamendi ja nõukogu määruse (EL) 2016/2031 kohaselt taimede, taimsete saaduste ja muude objektide karantiinijaamadest ja kinnistest üksustest väljaviimise kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 64 lõiget 3,
         ning arvestades järgmist:
         
                     (1)
                  
                  
                     Määruse (EL) 2016/2031 artiklis 64 on sätestatud taimede, taimsete saaduste ja muude objektide karantiinijaamadest ja kinnistest üksustest väljaviimise üldeeskirjad ning komisjonile antud õigus kehtestada sellekohased erieeskirjad.
                  
               
                     (2)
                  
                  
                     Vastavalt kõnealusele määrusele võivad taimed, taimsed saadused või muud objektid, mille suhtes kohaldatakse nimetatud määruse artikli 30 lõike 1 kohaselt võetud meetmeid või mis on loetletud kõnealuse määruse artikli 40 lõigete 2 ja 3, artikli 41 lõigete 2 ja 3, artikli 42 lõigete 2 ja 3, artikli 48 lõike 1, artikli 49 lõike 1, artikli 53 lõigete 2 ja 3 ning artikli 54 lõigete 2 ja 3 kohaselt (edaspidi „kindlaksmääratud materjal“), kujutada endast liidus fütosanitaarset riski. Seepärast tuleks käesoleva rakendusmäärusega kehtestada nõuded kindlaksmääratud materjali karantiinijaamadest ja kinnistest üksustest ohutu väljaviimise suhtes.
                  
               
                     (3)
                  
                  
                     Tuleks tagada, et kindlaksmääratud materjali võib karantiinijaamast või kinnisest üksusest välja viia üksnes juhul, kui seda on pidevalt hoitud heakskiidetud karantiinijaamas või kinnises üksuses vastavalt määruse (EL) 2016/2031 artiklites 61 ja 62 sätestatud nõuetele ning see on tunnistatud vabaks liidu karantiinsetest taimekahjustajatest, kaitstava piirkonna karantiinsetest taimekahjustajatest ja taimekahjustajatest, kelle suhtes kohaldatakse kõnealuse määruse artikli 30 lõike 1 kohaselt võetud meetmeid. Samuti tuleks täpsustada, et sellel eesmärgil on kohaldatud asjakohaseid meetodeid Euroopa Parlamendi ja nõukogu määruse (EL) 2017/625 (2) artikli 34 tähenduses, et tagada kõnealuse nõude kõige tõhusam rakendamine.
                  
               
                     (4)
                  
                  
                     Kuna määrust (EL) 2016/2031 kohaldatakse alates 14. detsembrist 2019, tuleks kõikide taimekahjustajaid käsitlevate eeskirjade järjepideva kohaldamise tagamiseks kohaldada käesolevat määrust alates samast kuupäevast. Seepärast peaks käesolev määrus jõustuma kolmandal päeval pärast selle avaldamist Euroopa Liidu Teatajas.
                  
               
                     (5)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kohaldamisala
            Käesolevas määruses sätestatakse erieeskirjad karantiinijaamadest ja kinnistest üksustest kindlaksmääratud materjali väljaviimise kohta.
         
         
            Artikkel 2
            Mõisted
            Käesolevas määruses kasutatakse järgmisi mõisteid:
            
                        a)
                     
                     
                        „kindlaksmääratud materjal“ – taimed, taimsed saadused või muud objektid, mille suhtes kohaldatakse määruse (EL) 2016/2031 artikli 30 lõike 1 kohaselt võetud meetmeid või mis on loetletud kõnealuse määruse artikli 40 lõigete 2 ja 3, artikli 41 lõigete 2 ja 3, artikli 42 lõigete 2 ja 3, artikli 48 lõike 1, artikli 49 lõike 1, artikli 53 lõigete 2 ja 3 ning artikli 54 lõigete 2 ja 3 kohaselt;
                     
                  
                        b)
                     
                     
                        „kindlaksmääratud taimekahjustajad“ – taimekahjustajad, kelle suhtes kindlaksmääratud materjal on teadaolevalt vastuvõtlik ja kes kuuluvad ühte järgmistest kategooriatest:
                        
                                    i)
                                 
                                 
                                    määruse (EL) 2016/2031 artikli 5 kohaselt loetletud liidu karantiinsed taimekahjustajad;
                                 
                              
                                    ii)
                                 
                                 
                                    taimekahjustajad, kelle suhtes kohaldatakse kõnealuse määruse artikli 30 lõike 1 kohaselt vastu võetud meetmeid;
                                 
                              
                                    iii)
                                 
                                 
                                    kaitstavate piirkondade karantiinsed taimekahjustajad, kes on loetletud vastavalt kõnealuse määruse artikli 32 lõikele 3;
                                 
                              
                  
                        c)
                     
                     
                        „meetodid“ – kõik meetodid määruse (EL) 2017/625 artikli 34 tähenduses.
                     
                  
         
            Artikkel 3
            Nõuded kindlaksmääratud materjali väljaviimiseks
            Kindlaksmääratud materjali võib määruse (EL) 2016/2031 artikli 60 kohaselt liikmesriikide määratud karantiinijaamadest ja kinnistest üksustest välja viia üksnes juhul, kui see vastab järgmistele tingimustele:
            
                        a)
                     
                     
                        seda on hoitud üksnes heakskiidetud karantiinijaamas või kinnises üksuses vastavalt määruse (EL) 2016/2031 artiklites 61 ja 62 sätestatud nõuetele;
                     
                  
                        b)
                     
                     
                        see on vastavalt käesoleva rakendusmääruse artiklile 4 tunnistatud kindlaksmääratud taimekahjustajatest vabaks.
                     
                  
         
            Artikkel 4
            Meetodid kindlaksmääratud taimekahjustajate avastamiseks kindlaksmääratud materjalil
            
               1.   Kindlaksmääratud materjali kontrollitakse visuaalselt ning vastavalt materjali ja taimekahjustajate bioloogiale võetakse asjakohaste meetodite kasutamise abil proovid ja tehakse analüüsid kindlaksmääratud taimekahjustajate esinemise kindlakstegemiseks. Kõnealust kontrolli tehakse, proove võetakse ja neid analüüsitakse asjakohastel aegadel ja sellise perioodi vältel, mis on vajalik kõnealuste taimekahjustajate avastamiseks.
            
            
               2.   Lisaks lõikes 1 sätestatud nõuetele hoitakse istutamiseks ettenähtud taimi nende bioloogiast sõltuva kogu vajaliku ajavahemiku jooksul pädeva asutuse ametliku järelevalve all tingimustes, mis võimaldavad asjakohaste meetodite kasutamise abil avastada kindlaksmääratud taimekahjustajate esinemise või selliste taimekahjustajatega seotud kõik latentsed või sümptomiteta nakkused.
            
         
         
            Artikkel 5
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 14. detsembrist 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2019
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 317, 23.11.2016, lk 4.
         
            (2)  Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).